ΓΡΑΠΤΗ ΕΡΩΤΗΣΗ P-0413/00

υποβολή: Struan Stevenson (PPE-DE) προς την Επιτροπή

(9 Φεβρουαρίου 2000)

Θέμα: Δυναμικές κινητοποιήσεις Γάλλων οδηγών φορτηγών

Οι δυναμικές κινητοποιήσεις Γάλλων οδηγών φορτηγών απειλούν σοβαρά τους Σκότους αλιείς αφ' ης στιγμής τα αλιεύματα των τελευταίων πρέπει να φθάσουν στις αγορές προορισμού τους φρέσκα και κατά προτίμηση μερικές ώρες μετά την αλίευσή τους. Για μία ακόμη φορά η γαλλική κυβέρνηση φαίνεται να παραμένει αδρανής ενώ η βρετανική αγροτική κοινωνίαποφέρει.

Θα ήταν διατεθειμένη η Επιτροπή να εξετάσει το ενδεχόμενο λήψεως μέτρων εναντίον της γαλλικής κυβερνήσεως η οποία αφενός ανέχεται μία κατάσταση που διαρκεί εδώ και μήνες εμποδίζοντας την εύρυθμη λειτουργία της εσωτερικής αγοράς και αφετέρου παραβιάζει τους κανόνες ανταγωνισμού τηρώντας μία στάση που θα μπορούσε να εκληφθεί ως έκδηλο μέτρο προστατευτισμού;

Απάντηση του κ. Bolkestein εξ ονόματος της Επιτροπής

(2 Μαρτίου 2000)

Το αξιότιμο μέλος επέστησε την προσοχή της Επιτροπής στις σημαντικές οικονομικές συνέπειες που έχουν για τις κοινοτικές επιχειρήσεις οι κινητοποιήσεις που πραγματοποιούν στα σύνορα οι Γάλλοι οδηγοί φορτηγών, ιδίως κατά τις τελευταίες εβδομάδες.

Για το σκοπό αυτό, η Επιτροπή επιθυμεί ναπογραμμίσει ότι, σύμφωνα με το κοινοτικό δίκαιο, εναπόκειται στα κράτη μέλη να λαμβάνουν όλα τα αναγκαία ανάλογα μέτρα προκειμένου να αποκαταστήσουν την ελεύθερη κυκλοφορία των εμπορευμάτων στην επικράτειά τους όταν συμβαίνουν τέτοια γεγονότα.

Όσον αφορά τη δράση που μπορεί να αναλάβει η Επιτροπή, θα πρέπει να σημειωθεί ότι ο κανονισμός (ΕΚ) αριθ. 2679/98 του Συμβουλίου της 7ης Δεκεμβρίου 1998 για τη λειτουργία της εσωτερικής αγοράς σε σχέση με την ελεύθερη κυκλοφορία των εμπορευμάτων μεταξύ των κρατών μελών(1) επιτρέπει στο εξής στην Επιτροπή να παρεμβαίνει ταχέως σε μια τέτοια κατάσταση.

Η παρέμβαση αυτή μπορεί να λάβει, κατ' αρχάς, τη μορφή αίτησης για παροχή πληροφοριών απευθυνόμενη προς το κράτος μέλος στην επικράτεια του οποίου παρουσιάζονται τα εμπόδια. Εξάλλου, η δυνατότητα αυτή χρησιμοποιήθηκε από την Επιτροπή κατά τη διάρκεια των κινητοποιήσεων των μεταφορέων στις 10-11 Ιανουαρίου 2000 και στις 31 Ιανουαρίου 2000 1 Φεβρουαρίου 2000. Κάθε φορά, η Επιτροπή λάμβανε από τις γαλλικές αρχές, εντός της προβλεπόμενης προθεσμίας δύο ημερών, πληροφορίες σχετικά με την κατάσταση της διαφοράς καθώς και σχετικά με τα μέτρα που λαμβάνονταν για την αποφυγή τυχόν αποκλεισμού των συνόρων.

Κατόπιν, η παρέμβαση της Επιτροπής μπορεί να λάβει τη μορφή κοινοποίησης προς το κράτος μέλος, με την οποία θα του ζητείται να λάβει, εντός προθεσμίας που θα ορίσει η Επιτροπή, όλα τα αναγκαία ανάλογα μέτρα προκειμένου να αποκατασταθεί η ελεύθερη κυκλοφορία των εμπορευμάτων. Η δεύτερη αυτή δυνατότητα δεν χρησιμοποιήθηκε ακόμη από την Επιτροπή. Στην περίπτωση των πρόσφατων διαφορών, η Επιτροπή εκτίμησε ότι η άρση του αποκλεισμού των συνόρων καθιστούσε περιττή τη χρήση της εν λόγω διαδικασίας. Εν τούτοις, η Επιτροπή επιφυλάσσεται, φυσικά, του δικαιώματος να προσφύγει εν προκειμένω σε αυτήν, εφόσον η κατάσταση το δικαιολογεί.

Τέλος, η Επιτροπή επιθυμεί ναπογραμμίσει ότι, εκτός από τα μέσα παρέμβασης τα οποία διαθέτει στο πλαίσιο του κανονισμού (ΕΟΚ) αριθ. 2679/98, δεν είναι ο ρόλος της να εμπλέκεται στην αντιμετώπιση των κοινωνικών προβλημάτων πουφίστανται στα κράτη μέλη και τα οποία μπορούν, ενδεχομένως, να οδηγήσουν σε ενέργειες όπως αυτές που είχαν ως συνέπεια τα προβλήματα που κατήγγειλε το αξιότιμο μέλος.

(1) ΕΕ L 337 της 12.12.1998.